Kohtla

Kohtla on küla Ida-Viru maakonnas Jõhvi vallas. 

Enne Eesti omavalitsuste haldusreformi 2017. aastal kuulus küla Kohtla valda. 2025. aastani kuulus küla Toila valla koosseisu.

Kohtla küla on kirjas juba Taani hindamisraamatus aastast 1241. Siis kandis see nime Odri ning oli oma 18 adramaaga tänapäeva Ida-Virumaa aladel suurimate seas. 1805. aasta Eestimaa kubermangu kaardil on Kohtla (Odri) suuruseks märgitud 40 majapidamist. Odri nimi vahetus Kohtla vastu 19. sajandi keskel.  

Küla kõrvale, ilmselt kohaliku muinasüliku majapidamise kohale tekkis keskajal Kohtla mõis, mida on esmamainitud aastal 1419. Peale Vabadussõda jagati mõisamaa taludeks ja Kohtla küla kõrvale tekkis Kohtla asundus, mille valis oma õlitehase töölisasula asupaigaks Inglismaa ettevõtte Goldfields. Töölisasulast kujunes hiljem Kohtla-Nõmme alev, kui 1945. aasta detsembris moodustati Kohtla töölisalevMati Laur, Tõnu Tannberg, Rajoonide aeg. Ümberkorraldused Eesti NSV haldusjaotuses, Tuna 4 / 2019, lk 98–109. Tänapäeval kutsutakse Kohtla küla ka Kohtla-Vanakülaks või lihtsalt Vanakülaks. 

Kohtlast pärineb leitud mitu hinnalist aardeleidu.. Küla ja jaama vahelt on leitud kuivanud allikas koos hulga ohverdustega. On leitud ka rauasulatuskoht.

Sealt on pärit Lembit Oll.

Vaata ka
 Kohtla raudteejaam
 Kohtla-Järve
 Kohtla-Nõmme

Viited

Kategooria:Jõhvi vald
Kategooria:Ida-Viru maakonna külad